અત્રે એ ખાસ ઉલ્લેખ કરવો રહયો કે, રાજકોટ શહેરમાં કલાઈમેટ ચેન્જની દિશામાં રાજકોટ મહાનગરપાલિકા દ્વારા લેવાયેલા પગલાંઓમાં ખાસ કરીને રાજકોટને ક્લાઈમેટ રેસીલીયંટ સિટી બનાવવા પર ભાર મુકવામાં આવેલ છે. આ ઉપરાંત શહેરમાં થઇ રહેલ પ્રદુષણની માત્રા કેવી રીતે જાણવી તથા શહેરોમાં થઇ રહેલ વિવિધ પ્રયાસો કે જેના દ્વારા પ્રદુષણ ઓછું કરી શકાય તથા સસ્ટેઈનેબલ ડેવલોપમેન્ટની દિશામાં આગળ વધી શકાય તે અંગે મહાનગરપાલિકા સતત જાગૃત છે. રાજકોટ શહેરે કાર્બન ઉત્સર્જન ઘટાડવા શહેરની આશરે તમામ 60,000 જેટલી સોડીયમ લાઈટો એલ.ઈ.ડી.માં ક્ધવર્ટ કરેલ છે તેમજ ક્રમશ: વધુ ને વધુ સંકુલોમાં સોલાર એનર્જીનો ઉપયોગ કરવામાં આવી રહ્યો છે.